શહેર-જિલ્લા કોંગ્રેસ સમિતિએ નિવેદનમાં જણાવ્યું છે કે, આંતરરાષ્ટ્રીય બજારમાં ક્રુડ ઓઇલના ભાવમાં સતત ધટાડો થવા છતા ભારત સરકારની નાકામ નીતિના કારણે પેટ્રોલ ડીઝલના ભાવ ભડકે બળી રહ્યા છે.જેના કારણે જીવન જરૂરિયાતની તમામ વસ્તુ મોંધી બનતા સામાન્ય અને ગરીબ માણસો ત્રાહીમામ પોકારી ગયા છે.ત્યારે સરકારની ખેડૂત અને સામાન્ય તથા ગરીબ માણસ વિરોધી નીતિના વિરોધમાં સોમવારે ભારતબંધનું એલાન આપવામાં આવ્યું છે.જેને જામનગરની શાળા કોલેજોએ ટેકો આપતા સોમવારે બંધ રહેશે તેમ એનએસયુઆઇ અને યુથ કોંગ્રેસની યાદીમાં જણાવ્યું છે. શાળા-કોલેજ બંધ રાખવા પાછળ બાળકોની સલામતીનો મુદ્દો પણ છે.